Oda Nobuhide

Oda Nobuhide (織田 信秀; født i 1508, 1510 eller i  1511 på borgen Shobata; død 8. april 1551 på borgen Suemori) var en japansk daimyo, føydalherre, i Sengoku-tiden i Japan og stedfortredende shugo (militærguvernør) for provinsen Owari. Han var far til den første riksforeneren Oda Nobunaga.

Liv og virke 
Oda Nobuhide var overhode for Oda-klanen som tidlig på 1500-tallet kontrollerte provinsen Owari. Hans far var Oda Nobusada. Dennes far Oda Toshisada hadde noen tidligere fått borgen Kiyosu fra Shiba. Oda Nobuhide selv ble stedfortreder for shugoen av Owari, men regjerte imidlertid snart overveiende autonomt.  

I sin maktperiode gjorde Nobuhide forsøk på å utvide sin område på bekostning av naboene. Dette var imidlertid bare i noen grad mulig. I 1547 tapte han et slag mot Saitō Dōsan og måtte innstille felttoget. Han ble like fullt erkjent av sine mektige naboer som en betydelig faktor i regionen: To år etter giftet hans sønn Nobunaga seg med Saitō Dōsans datter. Dette kan forstås som tegn på at Oda hadde ervervet en betydelig militær slagkraft. 

Oda Nobuhide døde av sykdom i april 1551, og etter ham overtok hans sønn Oda Nobunaga.

Barn 
 Med hustruen Tsuchida Gozen (død 26. februar 1594)
 Oda Nobunaga (født 23. Juni 1534; død 21. juni 1582)
 Oda Nobuyuki (født 1536; død 22. november 1557)
 Oda Nobukane (født 1548; død 22. august 1614)
 Oda Hidetaka (død 14. juli 1555)

 Ukjent mor
 Oda Nobuhiro (uekte; født før 1534; død 13. oktober 1574)

Litteratur
 Titsingh, Isaac, ed. (1834). [Siyun-sai Rin-siyo/Hayashi Gahō, 1652], Nipon o daï itsi ran; ou, Annales des empereurs du Japon, tr. par M. Isaac Titsingh avec l'aide de plusieurs interprètes attachés au comptoir hollandais de Nangasaki; ouvrage re., complété et cor. sur l'original japonais-chinois, accompagné de notes et précédé d'un Aperçu d'histoire mythologique du Japon, par M. J. Klaproth.  Paris: Oriental Translation Fund of Great Britain and Ireland. ...Link to digitized full text (in French)

Referanser 

Daimyoer
Japanere
Personer fra prefekturet Aichi
Dødsfall i 1551